EkBass/fiwiki-20250220-pages-articles huggingface dataset:
Thematic Apperception Test

Thematic Apperception Test eli lyhennettynä TAT on projektiivisiin testeihin kuuluva psykologinen testi, jota käytetään persoonallisuuden tutkimiseen. Sen sanotaan antavan kuvaa tutkittavan persoonallisuuspiirteistä, suhteesta itseen ja ympäröivään maailmaan, motiiveista ja tarpeista, voimavaroista ja ongelmanratkaisukyvystä. Testissä on 30 kuvataulua, joista valitaan 20 taulun sarja, joka esitetään tutkittavalle kahdessa eri testitilanteessa, kymmenen taulua kummassakin. Tutkittavaa pyydetään kertomaan jokaisesta hänelle esitetystä kuvasta tarina, jossa kerrotaan seuraavat asiat: Mikä on johtanut kuvassa esitettyyn tilanteeseen, mitä kuvassa juuri sillä hetkellä tapahtuu, mitä kuvassa esiintyvät hahmot ajattelevat ja tuntevat sekä mitä kuvaushetken jälkeen tulee tapahtumaan. Kuvataulut on jaettu kahteen 15 taulun sarjaan, joista jälkimmäisessä sarjassa olevat kuva-aiheet ovat ensimmäisiä erikoisempia ja dramaattisempia. Tutkittavan antamat vastaukset sovitetaan pisteytysjärjestelmään, jollaisia ovat 'Defense Mechanisms Manual' eli DMM ja 'Social Cognition and Object Relations Scale' eli SCOR. Lopulliset testitulokset saadaan pisteytysjärjestelmän antaman tuloksen mukaan. Testin kehitti 1930-luvulla Harvardin yliopistossa professori Henry A. Murray yhdessä Christiana D. Morganin kanssa. == Aiheesta muualla == *Aronow, Edward: A Practical Guide to the Thematic Apperception Test: The TAT in Clinical Practice. Brunner-Routledge, 2001. ISBN 0-87630-944-9 *Teglasi, Hedwig: Essentials of TAT and Other Storytelling Techniques Assessment . Wiley & Sons, 2001. ISBN 0-471-39469-6 Luokka:Psykometriikka
Mikael Järvi

Mikael Järvi (s. 2. joulukuuta 1977) on suomalainen entinen salibandyn pelaaja ja nykyinen valmentaja. Hän edusti viimeksi Salibandyliigassa LASBia. Hänellä on kymmenen Suomen mestaruutta, mikä on myös Salibandyliigan ennätys. Ensimmäisen liigakautensa Järvi pelasi VFT:ssä 1996–1997. Urallaan hän on edustanut myös yhden kauden HIFK:ta 1999–2000. SSV:ssä Järvi pelasi kaudesta 2000–2001 kauteen 2014–2015. Tammikuussa 2010 Järvi ylitti neljäntenä pelaajana 500 tehopisteen rajan miesten Salibandyliigassa. Häntä ennen rajan olivat ylittäneet Santtu Manner, Tero Karppanen ja Jaakko Hintikka. Järvi lopetti pelaajauransa kauden 2017 päätteeksi. Kaudella 2018 Järvi aloittaa EräViikinkien valmennusryhmässä ja juniorien valmentajana.Iltalehti 4.8.2017 == Saavutukset == === Maailmanmestaruuskilpailut === * Kultaa: 2008 ja 2010 * Hopeaa: 2000, 2002, 2006 ja 2012 * Pronssia: 2004 === Salibandyliiga === * Kultaa: 1997, 2000, 2001, 2004, 2005, 2007, 2008, 2009, 2010 ja 2011 * Hopeaa: 1999, 2006, 2012 ja 2013 * Pronssia: 2002, 2014 ja 2015 == Lähteet == == Aiheesta muualla == * Mikael Järvi UrheiluSuomi.comin sivuilla Luokka:Suomalaiset salibandyn pelaajat Luokka:Vuonna 1977 syntyneet Luokka:Elävät henkilöt
Stronger (Britney Spearsin kappale)

Stronger on kolmas single Britney Spearsin albumilta Oops!… I Did It Again. Musiikkivideon on ohjannut Joseph Kahn. == Listasijoitukset == Lista Korkein sijoitus Itävalta 4 Suomi 8 Yhdysvallat 11 == Lähteet == Luokka:Vuoden 2000 kappaleet Luokka:Britney Spearsin kappaleet
Piihappo

Piihappo on yhteisnimitys muutamalle piin, vedyn ja hapen yhdisteille, joiden kemialliset kaavat ovat muotoa [SiOx(OH)4-2x]n. Tärkeimmät piihapot ovat: * ortopiihappo (H4SiO4) * metapiihappo (H2SiO3) * dipiihappo (H2Si2O5) ja * pyropiihappo (H6Si2O7). Nämä kaikki ovat varsin heikkoja happoja, ja ne liukenevat erittäin niukasti veteen. Esimerkiksi ortopiihapon happovakio pKa1 on +25° C:n lämpötilassa 9,9 ja pKa2 11,8. Kiinteässä olomuodossa ne voivat kondensoitua monimutkaisemmiksi polymeerisiksi piihapoiksi. Luovuttaessaan protoneja ne muuttuvat vastaaviksi silikaatti-ioneiksi. Piihappoja voidaan valmistaa vahvempien happojen avulla vesiliukoisista silikaateista, esimerkiksi natrium- tai kaliumsilikaattiliuoksesta eli vesilasista tai kalivesilasista. Tällöin piihapot saostuvat muodostaen silikageelia, joka yleensä sisältää myös piidioksidia, piihappojen anhydridia. Myös litiumsilikaattia käytetään rakennusteknisissä tarkoituksissahttp://www.bermanto.fi/tuotteet/lattiapinnoitteet/silikaattikasittely . Merivedessä esiintyy liuenneena pieniä määriä ortopiihappoa (H4SiO4), ja sillä on myös biokemiallista merkitystä etenkin piileville, joiden solunseinät sisältävät piiyhdisteitä. == Ravitsemuksellinen ja lääkinnällinen merkitys== Ortopiihappoa esiintyy useissa ihmisen kudoksissa kuten luissa, aortassa ja maksassa. Sen otaksutaan olevan ihmiselle välttämätön hivenaine, joskaan saantisuosituksia ei ole voitu määrittää. Sitä esiintyy ravinnossa koliinilla stabiloituneena. Sen puutoksen on kuitenkin todettu aiheuttavan vaurioita luustossa ja kollageenin vähentymistä sekä eräiden tutkimusten mukaan myös hiusten ja kynsien haurastumista. Viime vuosina on tutkittu, onko ravinnossa esiintyvä alumiini Alzheimerin taudin riskitekijä. Mikäli näin on, juomiin lisättyä piihappoa voidaan mahdollisesti käyttää taudin ehkäisemiseen, koska se toisaalta vähentää alumiinin imeytymistä ruoansulatuksessa, toisaalta edistää sen poistumista elimistöstä munuaisten kautta. == Lähteet == Luokka:Piiyhdisteet Luokka:Epäorgaaniset hapot
Metapiihappo

Metapiihappo (H2SiO3 tai polymeroituneena (H2SiO3)n) on piin, hapen ja vedyn yhdiste. Se on heikko happo, yksinkertaisin piihapoista. Sitä voidaan valmistaa lisäämällä natriumsilikaatin väkevään liuokseen (vesilasiin) suolahappoa, ja poistamalla näin saadusta geelimäisestä saostumasta vettä käsittelemällä sitä 90-prosenttisella alkoholilla. Näin saatu metapiihappo on valkoista jauhetta. Silikageelin eli piihappogeelin oletettiin ennen olevan lähes puhdasta metapiihappoa>, mutta nykyisten tietojen mukaan se koostuu vaihtelevassa suhteessa piidioksidista ja vedestä (SiO2 * nH2O). Piidioksidi (SiO2) on sekä meta- että ortopiihapon (H4SiO4) anhydridi. Metapiihapon suoloina voidaan pitää metasilikaatteja. Kivennäisissä esiintyvät metasilikaatit eivät kuitenkaan sisällä yksinkertaisia SiO32−-ioneja, vaan niissä on suuri joukko SiO4-tetraedreja kytkeytynyt ketjuksi tai renkaaksi siten, että kahdella peräkkäisellä tetraedrilla on yksi yhteinen happiatomi. Tämän vuoksi niitä sanotaan myös rengas- tai ketjusilikaateiksi. Tällaisten ketjumaisen ionin kaava voidaan esittää muodossa (SiO32−)n. Metapiihappo ei juuri liukene veteen. Sen suoloistakaan veteen eivät sanottavasti liukene muut kuin alkalimetallien metasilikaatit. == Lähteet == Luokka:Piiyhdisteet Luokka:Epäorgaaniset hapot
Taksila

Taksila (, takṣaśilā) oli muinainen kaupunki Punjabissa, Indus- ja Hydaspes- jokien välissä. Kaupungin rauniot sijaitsevat noin 30 kilometriä luoteeseen Islamabadista. Taksila sijaitsi Gandaran ja Gangesjoen varrella sijainneen Magadhan välisen tien varrella. Toinen tärkeä reitti vei Industa pitkin Intian valtamerelle. Dareios I liitti Taksilan Persian valtakuntaan, mutta Persian valta ei ilmeisesti kestänyt kauaa. Aleksanteri Suuri valtasi alueen vuonna 326 eaa. Taksilan kuningas Ambhi (Ofhis kreikkalaisissa lähteissä), jota kutsuttiin myös nimellä Taksiles, oli kutsunut Aleksanterin maahansa vuonna 329 eaa. Hän halusi Aleksanterin apua Poros-nimistä ruhtinasta vastaan. Aleksanteri löikin Poroksen Hydaspesjoen taistelussa. Aleksanteri solmi tämän jälkeen liiton Poroksen kanssa ja pakotti Ambhin ja Poroksen sopimaan riitansa. Lähtiessään alueelta Aleksanteri jätti sinne varuskunnan ja erään Filippoksen satraapiksi. Filippos murhattiin vuonna 325 eaa. ja Aleksanteri lähetti Eudamoksen tämän seuraajaksi. Aleksanterin kuoltua makedonialainen varuskunta nousi kapinaan ja marssi Babylonia kohti, mutta heidät kukistettiin. Vuonna 316 eaa. Chandragupta saattoi vallata alueen itselleen. Ašoka toimi Taksilan hallitsijana ennen kuin hän seurasi isäänsä Bindusaraa. Vuonna 184 eaa. Kreikkalais-baktrialainen kuningaskunta valtasi Taksilan. Kreikkalainen kuningas Demetrios II hallitsi Taksilasta käsin. Vuoden 110 eaa. jälkeen Saka-heimo valtasi Taksilan. Ensimmäisen vuosisadan alussa parthialaiset valtasivat Taksilan. Taksilan rauniot ovat Unescon maailmanperintökohde vuodesta 1980. == Lähteet == == Aiheesta muualla == Luokka:Unescon maailmanperintökohteet Pakistanissa Luokka:Arkeologiset kohteet Pakistanissa Luokka:Persian maakunnat Luokka:Punjab (Pakistan)
Love Lockdown

Love Lockdown on Kanye Westin ensimmäinen single hänen neljänneltä studioalbumiltaan 808s & Heartbreak. Single julkaistiin 18. syyskuuta 2008. West ei räppää kappaleessa, vaan laulaa singlen käyttäen Autotune-efektiä. Kappale tuli tunnetuksi Westin esittäessään sen Video Music Awardsissa. Love Lockdownista on julkaistu myös musiikkivideo. == Tekijät == * Kanye West – tuottaja * Jeff Bhasker – tuottaja, kosketinsoitin * Gibi – rummut & lyömäsoittimet * Zé Bruno – rummut & lyömäsoittimet * Lula Almeida – rummut & lyömäsoittimet * Rodney Dassis – rummut & lyömäsoittimet Luokka:Kanye Westin kappaleet Luokka:Vuoden 2008 kappaleet
Janet Radcliffe Richards

Janet Radcliffe Richards (s. 1944) on brittiläinen feministifilosofi ja bioeetikko. Hän toimii University College Londonin bioetiikan ja lääketieteen filosofian tutkimuslaitoksen (Centre for Bioethics and Philosophy of Medicine) johtajana sekä tutkijajäsenenä Oxfordin yliopiston sovelletun etiikan tutkimuslaitoksella (Oxford Uehiro Centre for Practical Ethics). Teoksissaan ja artikkeleissaan Richards on käsitellyt muun muassa darwinismia, elinkauppaa ja aborttia. == Julkaisuja == * * ”Why Feminist Epistemology Isn't”, teoksessa * * ”Organs For Sale ”, Indian Journal of Medical Ethics, 2001 Luokka:Brittiläiset feministit Luokka:Brittiläiset filosofit Luokka:Vuonna 1944 syntyneet Luokka:Elävät henkilöt
F1 2009

F1 2009 on Sumo Digitalin kehittämä ja Codemastersin julkaisema ajopeli, joka perustuu Formula 1 -kauteen 2009. Peli julkaistiin Wii- ja PlayStation Portable -alustoille marraskuussa 2009. Pelistä on tehty myös versio Applen iPod Touchille ja iPhonelle. Seuraava osa F1 2010 julkaistiin PlayStation 3:lle, Xbox 360:lle ja PC:lle. Peli sisältää kaikki kauden 2009 kuljettajat, tallit, radat ja uuden Yas Marina Circuitin -radan Abu Dhabissa, sekä aiemmin peleistä puuttuneet Valencian ja Singaporen katuradat. Mukana on myös KERS- järjestelmä. Pelissä on myös suomalaiset kuljettajat, Kimi Räikkönen ja Heikki Kovalainen. == Tallit ja kuljettajat == Talli Valmistaja Auto Moottori Renkaat Nro Kuljettaja Vodafone McLaren Mercedes McLaren MP4-24 Mercedes 1 Lewis Hamilton Vodafone McLaren Mercedes McLaren MP4-24 Mercedes 2 Heikki Kovalainen Scuderia Ferrari Marlboro Ferrari F60 Ferrari 3 Felipe Massa Scuderia Ferrari Marlboro Ferrari F60 Ferrari 4 Kimi Räikkönen BMW Sauber F1 Team BMW Sauber F1.09 BMW 5 Robert Kubica BMW Sauber F1 Team BMW Sauber F1.09 BMW 6 Nick Heidfeld ING Renault F1 Team Renault R29 Renault 7 Fernando Alonso ING Renault F1 Team Renault R29 Renault 8 Nelson Piquet Panasonic Toyota Racing Toyota TF109 Toyota 9 Jarno Trulli Panasonic Toyota Racing Toyota TF109 Toyota 10 Timo Glock Scuderia Toro Rosso Toro Rosso STR4 Ferrari 11 Sébastien Bourdais Scuderia Toro Rosso Toro Rosso STR4 Ferrari 12 Sébastien Buemi Red Bull Racing Red Bull RB5 Renault 14 Mark Webber Red Bull Racing Red Bull RB5 Renault 15 Sebastian Vettel AT&T; Williams Williams FW31 Toyota 16 Nico Rosberg AT&T; Williams Williams FW31 Toyota 17 Kazuki Nakajima Force India Formula One Team Force India VJM02 Mercedes 20 Adrian Sutil Force India Formula One Team Force India VJM02 Mercedes 21 Giancarlo Fisichella Brawn GP Formula One Team Brawn BGP 001 Mercedes 22 Jenson Button Brawn GP Formula One Team Brawn BGP 001 Mercedes 23 Rubens Barrichello == Radat == Nro Kilpailu Rata 1 Australian Grand Prix Albert Park Grand Prix Circuit, Melbourne 2 Malesian Grand Prix Sepang International Circuit, Sepang 3 Kiinan Grand Prix Shanghai International Circuit, Shanghai 4 Bahrainin Grand Prix Bahrain International Circuit, Sakhir 5 Espanjan Grand Prix Circuit de Catalunya, Montmeló 6 Monacon Grand Prix Circuit de Monaco, Monte Carlo 7 Turkin Grand Prix İstanbul Park, Istanbul 8 Britannian Grand Prix Silverstone Circuit, Silverstone 9 Saksan Grand Prix Nürburgring, Nürburg 10 Unkarin Grand Prix Hungaroring, Mogyoród 11 Euroopan Grand Prix Valencian katurata, Valencia, Espanja 12 Belgian Grand Prix Circuit de Spa-Francorchamps, Stavelot 13 Italian Grand Prix Autodromo Nazionale Monza, Monza 14 Singaporen Grand Prix Marina Bay Street Circuit, Singapore 15 Japanin Grand Prix Suzuka Circuit, Suzuka 16 Brasilian Grand Prix Autódromo José Carlos Pace, São Paulo 17 Abu Dhabin Grand Prix Yas Marina Circuit, Abu Dhabi == Aiheesta muualla == *Pelin virallinen sivusto Luokka:Formula 1 -pelit Luokka:Vuoden 2009 videopelit Luokka:Wii-pelit Luokka:PlayStation Portable -pelit Luokka:iOS- pelit
Sademetsäkiipijä

Sademetsäkiipijä (Cormobates leucophaea) on Lounais- ja Etelä-Australiassa elävä australiankiipijöihin kuuluva varpuslintu. == Koko ja ulkonäkö == Sademetsäkiipijä kasvaa noin 16 cm pitkäksi. Linnun selkä on väriltään tummanruskea. Vatsa on ruskea ja sitä kirjovat valkoiset höyhenet. Kaula on valkoinen. Naaraalla on korvien lähellä punaruskea täplä. == Elinympäristö ja ravinto == Sademetsäkiipijät elävät niin sademetsissä, eukalyptusmetsissä kuin avoimemmillakin metsäseuduilla. Usein lähellä jokia. Lintu osaa käyttää erilaisia tekniikoita ravinnon hankitaan. Useimmiten laji kiipeilee nopeasti puunrunkoa pitkin ravintoa etsiessään, mutta osaavat myös porata nokalla kuollutta puuainesta. Pääasiassa laji käyttää ravintonaan muurahaisia, mutta myös muita selkärangattomia eläimiä ja kasvien mettä. == Lisääntyminen == Sademetsäkiipijän pesimäaika kestää elokuusta tammikuuhun. Pesänsä se tekee puunkoloon ja pehmustaa sen höyhenillä. Toisin kuin sen lähisukulaiset kiipijät sademetsäkiipijät eivät hyödynnä yhteispesimistä. == Lähteet == == Aiheesta muualla == * BirdForumin artikkeli sademetsäkiipijästä Luokka:Australiankiipijät
Kuttakosken kanava

Kuttakosken kanava on 1 050 metriä pitkä avokanava Kuopion Karttulassa Virmasveden ja Kuttajärven välillä. Suurin sallittu aluksen leveys on 6,5 metriä, syväys 1,0 metriä ja maston korkeus 3,6 metriä. Kanava rakennettiin vuosina 1894–1895. == Lähteet == * Suomen kanavat: Kuttakosken kanava * Pieni Tietosanakirja II. Isopurje – Maskotti: Kuttakosken kanava. Otava 1925–1928 == Aiheesta muualla == Luokka:Kuopion kanavat Luokka:Karttula Luokka:Kuttajärven alue
Säviänvirran kanava

thumb|Säviänvirran uusi kanava Säviänvirran (Säviän) kanava sijaitsee Rautalammin reitillä Pielaveden ja Nilakan välillä. Vanhempi Säviän kanava rakennettiin 1892–1893 Säviänvirran pohjoiseen haaraan. Tämä suluton kanava on 520 metriä pitkä, sen pohjaleveys on 9 metriä ja syvyys 2 metriä. Kanavan yli rakennettiin rautainen kääntösilta jota hoitamassa oli siltavahti. Liikenne kanavalla alkoi varsinaisesti 1895 kun Kolun kanavan valmistuttua avautui yhteys Iisvedelle. 1970-luvulla rakennettu uudempi Säviänvirran kanava on ruopattu Säviänvirran eteläiseen päähaaraan vanhan kanavan eteläpuolelle. Sen suurin syväys on 2,4 metriä. == Lähteet == * Suomen kanavat: Säviän- Säviänvirran kanava * Pieni Tietosanakirja IV. San Remo - Öölanti: Säviä. Otava 1925–1928 Luokka:Suomen kanavat Luokka:Pielaveden liikenne Luokka:Rautalammin reitti Luokka:Pielaveden rakennukset ja rakennelmat
André Maury

André Maury [mo'riː] on suomalainen filosofi, joka on toiminut filosofian professorina sekä Helsingin yliopistossa että Åbo Akademissa. Nykyisin hän toimii filosofian ruotsinkielisenä dosenttina Helsingin yliopistossa. Maury on Erik Steniuksen oppilas. Hänen erikoisalojaan ovat tietoteoria, kielifilosofia, psykologian filosofia, merkitys, identiteetti sekä Ludwig Wittgensteinin filosofia. Mauryn väitöskirja käsitteli Wittgensteinin Tractatus logico-philosophicusta. == Julkaisuja == * * * * ”Kuka hän on?”, teoksessa * ”It takes two to make a truth”, teoksessa * == Lähteet == == Aiheesta muualla == * André Maury, Helsingin yliopisto. Luokka:Analyyttiset filosofit Luokka:Helsingin yliopiston professorit Luokka:Suomalaiset filosofit Luokka:Åbo Akademin professorit Luokka:Syntymävuosi puuttuu Luokka:Elävät henkilöt Luokka:Suomalaiset professorit
Kolun kanava

Kolun kanava sijaitsee Tervossa Iisvesi–Pielavesi-reitillä Nilakan ja Koskiveden välillä. Alkuperäinen kanava rakennettiin 1892–1895. Sen pituus oli 2 160 metriä ja siinä oli kaksi 36 × 7 × 2 metrin kivestä muurattua sulkua sekä kaksi ohitusallasta laivojen kohtaamista varten. Kanavan ylitti kääntösilta ja kanavan viereen rakennettiin myös yhteinen asuinrakennus kanavankaitsijalle ja sulkuvahdille. Vanhalla kanavalla liikenne oli vilkkaimmillaan 1920- ja 1930-luvuilla. Vanha kanava ei sopinut hyvin 1950-luvulla alkaneeseen puutavaran nippu-uittoon ja niinpä 1973–1976 vanhan kanavan viereen rakennettiin uusi 2 100 metrin pituinen kanava, jossa on yksi 75 × 8,5 × 3,0 metrin betonisulku. Uuden kanavan ylittää maantiesilta. Kanavan sulkuportit ovat tyypiltään vaaka-akselisia segmenttiportteja: sulkuportti nousee ylös vedestä ja alus ajaa sen alitse. Kanava on itsepalvelusulku. Kolun, Kerkonkosken, Kiesimän ja Neiturin kanavien käyttö- ja kunnossapitotehtävistä vastaa Väyläviraston urakoitsijana NRC Group Finland Oy. == Lähteet == * Suomen kanavat: Kolun kanava === Viitteet === Luokka:Suomen kanavat Luokka:Tervon liikenne Luokka:Tervon rakennukset ja rakennelmat Luokka:Rautalammin reitti
Säynätsalmen kanava

Säynätsalmen kanava sijaitsee Rautalammilla Niiniveden ja Iisveden välillä. Kanavan pituus on 120 metriä ja siinä ei ole sulkuja. Alusten suurin sallittu leveys on 7,5 metriä, syväys 2,4 metriä ja maston korkeus enintään 5,5 metriä. Kanava rakennettiin 1925–1926 ruoppaamalla paikalla ollut salmi. Kanavan yli rakennettiin myös kääntösilta ja siltaa hoitaneelle siltavahdille rakennettiin talo kanavan rannalle. Kääntösilta purettiin 1970-luvun alussa ja tilalle rakennettiin vuonna 1972 uusi silta kanavan ylitse. == Lähteet == * Suomen kanavat: Säynätsalmen kanava Luokka:Suomen kanavat Luokka:Rautalammin rakennukset ja rakennelmat Luokka:Niiniveden alue Luokka:Iisveden–Virmasveden alue
Suomen Kongressitekniikka

Suomen Kongressitekniikka Oy on vuonna 1989 perustettu suomalainen tapahtumatekniikan palveluyritys, joka on erikoistunut tilaisuuksien tulkkaustekniikan järjestämiseen. Yritykselle on myönnetty vuonna 2003 Suomen Kääntäjien ja tulkkien liiton (SKTL) Uljas Attila -tunnustuspalkintohttp://www.sktl.net/fi_infopiste_palkinnot.html tulkkauksen ja tulkkien aseman edistämisestä yhteiskunnassa. == Historia == Suomen Kongressitekniikka Oy perustettiin Dipolin Kongressitekniikan jäljille, joka toimi nykyisen Teknillisen korkeakoulun (TKK) koulutuskeskus Dipolissa ensimmäisistä valmistelevista ETYK-kokouksista 1970-luvun alusta lähtien. Ulkoisen vuokraustoiminnan kasvaessa koulutuskeskus päätti myydä Dipolin Kongressitekniikan. Tilaisuuteen tarttui Suomen Kongressitekniikka Oy:n perustaja ja toimitusjohtaja Esa Hemmilä, joka oli työskennellyt Dipolin Kongressitekniikan johdossa vuosista 1977–1978 saakka. ==Lähteet== == Aiheesta muualla == * Suomen Kongressitekniikan kotisivut Luokka:Suomalaiset tapahtumatuotantoyhtiöt
Hershey Bears

Hershey Bears on AHL:ssä pelaava jääkiekkoseura. Bears toimii sarjassa Washington Capitalsin farmijoukkueena. Hershey Bears pelaa kotiottelunsa Hersheyn GIANT Centerissä. Joukkue voitti Calder Cupin AHL:n mestarina kolmannentoista kerran kesällä 2024. == Joukkue kaudella 2024–2025 == (Tilanne 4. helmikuuta 2025) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Hunter Shepard L 2025 Cohasset, Minnesota, Yhdysvallat 31 Clay Stevenson L 2027 Drayton Valley, Alberta, Kanada 35 Mitchell Gibson L 2025 Phoenixville, Pennsylvania, Yhdysvallat Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Jake Massie L 2025 St-Lazare, Québec, Kanada 4 Nick Leivermann L 2025 Eden Prairie, Minnesota, Yhdysvallat 6 Vincent Iorio R 2025 Coquitlam, Brittiläinen Kolumbia, Kanada 22 Chase Priskie R 2025 Pembroke Pines, Florida, Yhdysvallat 27 Aaron Ness (C) L 2026 Bemidji, Minnesota, Yhdysvallat 47 Jon McDonald L 2025 Livonia, Michigan, Yhdysvallat 49 Ethan Bear R 2025 Regina, Saskatchewan, Kanada 77 Brad Hunt L 2025 Maple Ridge, Brittiläinen Kolumbia, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 10 Ivan Mirošnitšenko R VLH 2026 Ussurijsk, Venäjä 11 Spencer Smallman R OLH 2025 Summerside, Prinssi Edwardin saari, Kanada 12 Alex Limoges L KH / VLH 2025 Winchester, Virginia, Yhdysvallat 14 Zac Funk L OLH 2027 Vernon, Brittiläinen Kolumbia, Kanada 18 Pierrick Dubé R OLH 2025 Lyon, Ranska 19 Mike Vecchione (A) R OLH / KH 2025 Saugus, Massachusetts, Yhdysvallat 20 Brennan Saulnier L KH / VLH 2025 Halifax, Nova Scotia, Kanada 23 Mike Sgarbossa L KH 2025 Campbellville, Ontario, Kanada 24 Riley Sutter (A) R OLH 2025 Calgary, Alberta, Kanada 25 Ryan Hofer L KH 2026 Winnipeg, Manitoba, Kanada 28 Ethen Frank R KH 2026 Papillion, Nebraska, Yhdysvallat 34 Jace Isley L KH 2025 Grande Prairie, Alberta, Kanada 37 Dalton Smith L VLH 2025 Oshawa, Ontario, Kanada 38 Henry Rybinski R KH 2025 Vancouver, Brittiläinen Kolumbia, Kanada 39 Luke Philp R KH / OLH 2025 Canmore, Alberta, Kanada 41 Aleksandr Suzdalev L VLH 2027 Habarovsk, Venäjä 43 Grant Cruikshank L KH 2025 Delafield, Wisconsin, Yhdysvallat 44 Bogdan Trinejev R VLH 2025 Voronež, Venäjä 45 Matthew Strome L VLH 2026 Mississauga, Ontario, Kanada 65 Garrett Roe L KH 2025 Vienna, Virginia, Yhdysvallat === Valmennus & Joukkueenjohto === * Päävalmentaja: Todd Nelson * Apuvalmentaja: Nick Bootland * Apuvalmentaja: Patrick Wellar * Maalivahtivalmentaja: Juha Lehtola * Videovalmentaja: Adam Purner * Fysiikkavalmentaja: Kurtis Freter * Huoltopäällikkö: Josh Carter * Jääkiekkotoiminnanjohtaja: Bryan Helmer Lähde: EliteProspectshttps://www.eliteprospects.com/team/98/hershey-bears Viitattu 5.10.2021. == Lähteet == Luokka:Yhdysvaltalaiset jääkiekkoseurat Luokka:AHL- seurat Luokka:Washington Capitals
Oberoi Trident

Oberoi Trident on kahden viiden tähden hotellin kompleksi Mumbaissa Intiassa. Hotelli oli yksi Mumbain terroristi-iskujen kohteista vuonna 2008. Sen omistaa Oberoi Hotels & Resorts, joka omistaa useita muita hotelleja ympäri Intiaa. Suurin osa niistä on The Oberoi -nimellä varustettuja. Hotelli sijaitsee Nariman Pointilla Mumbaissa. Siinä on 541 huonetta, 107 sviittiä ja neljä ravintolaa. == Terrori-iskut 2008 == 26\. marraskuuta 2008 tapahtuneissa terrori-iskuissa iskettiin Oberoi Tridentin lisäksi muun muassa toiseen viiden tähden hotelliin, Taj Mahal Palaceen, ja rautatieasema Chhatrapati Shivaji Terminukseen. Kolme päivää kestäneen piirityksen aikana kuoli yhteensä 32 Oberoi Tridentin henkilökunnan jäsentä ja asiakasta. Luokka:Mumbai Luokka:Intian hotellit
Vesisuihkuleikkaus

Vesisuihkuleikkaus (vesileikkaus) on mekaaninen työstöprosessi, jossa korkeapaineinen vesisuihku irrottaa materiaalia työstettävästä kappaleesta ja huuhtelee sen pois. Veden seassa on erittäin hienoa hiekkaa. Pehmeitä materiaaleja leikattaessa hiekkaa ei tarvitse käyttää. Korkeapaineisen vesisuihkun paine voidaan nostaa jopa 400 MPa:han, tämä tapahtuu hydraulisella paineenkohottajalla ja keraamisilla suuttimilla. Vesisuihku ohjataan työstettävään pintaan 0,08-0,23 mm suuttimesta. Nopeus saattaa olla jopa kaksinkertainen äänennopeuteen verrattuna. Menetelmällä voi leikata paksuakin teräslevyä sekä betonia. Vesisuihkuleikkaus tapahtuu sahauksen tavoin leikkaavassa laitteessa olevien kivien avulla. Nämä kivet ovat useimmiten granaattia. Vesisuihkuleikkauksen toiminnan edellytys on riittävä nopeus. Vesisuihkuleikkauksessa toimivan laitteen päässä on suppilomainen kammio, jonka läpi kulkee vesi ja sen mukana hioma-aine. Vesisuihkuleikkauksen avulla saadaan leikattua useita materiaaleja tarkasti. CNC-vesisuihkuleikkauskoneita käytetään usein, kun leikataan litteitä metallilevyjä. Tämä leikkaustapa sopii suurimman osan leikattavien materiaalien leikkaamiseen ja se on edullista. Vesisuihkuleikkauksen osa-alueita ovat puhdasvesileikkaus sekä 2D- ja 3D-leikkaus. Menetelmän etuja: * Mahdollista leikata monimutkaisiakin muotoja * Menetelmä saastuttaa vain vähän luontoa * Menetelmä ei aiheuta lämpenemistä leikattavassa kohteessa * Menetelmä ei aiheuta karkenemista ja jättää helposti hitsattavan pinnan metallileikkeisiin ==Katso myös== *Laserleikkaus (teollisuus) *Numeerinen ohjaus ==Lähteet== *Valmistustekniikka 487, ISBN 951-672-205-9 Luokka:Leikkaaminen
Alankomaiden jääkiekkoliitto

Nederlandse IJshockey Bond on Alankomaiden jääkiekkoliitto. Liiton alaisuuteen kuuluvat maan pääsarja Eredivisie ja alemmat liigat sekä Alankomaiden jääkiekkomaajoukkue. == Maajoukkueet == * Alankomaiden miesten jääkiekkomaajoukkue * Alankomaiden naisten jääkiekkomaajoukkue * Alankomaiden alle 18-vuotiaiden jääkiekkomaajoukkue * Alankomaiden alle 20-vuotiaiden jääkiekkomaajoukkue == Aiheesta muualla == * Virallinen sivusto Luokka:Alankomaiden jääkiekko Luokka:Jääkiekkoliitot
Ferenc Paragi

Ferenc Paragi (21. elokuuta 1953 – 21. huhtikuuta 2016Iltalehti: Entinen keihäänheiton ME-mies on kuollut http://www.iltalehti.fi/yleisurheilu/2016042221455634_yl.shtml) oli unkarilainen keihäänheittäjä, joka piti hallussaan lajin maailmanennätystä huhtikuusta 1980 toukokuuhun 1983. Paragi heitti Tatassa 23. huhtikuuta 1980 keihäänheiton maailmanennätyksen 96,72 m parantaen yli kahdella metrillä maanmiehensä Miklós Némethin vuonna 1976 heittämää edellistä ennätystä. Samana kesänä Moskovan olympialaisissa hän heitti karsinnassa kovan tuloksen 88,76 m mutta jäi loppukilpailussa tulokseen 79,52 m ja sijoittui kymmenenneksi. Muulloinkaan hän ei arvokisoissa onnistunut. Montréalin 1976 olympialaisissa hän oli karsinnan kahdeskymmenes tuloksella 77,48 m eikä päässyt loppukilpailuun. Prahan EM-kilpailuissa 1978 hän sijoittui yhdeksänneksi tuloksella 79,08 m. Paragi kuoli sydäninfarktiin 62-vuotiaana. == Lähteet == * * * === Viitteet === Luokka:Unkarilaiset keihäänheittäjät Luokka:Vuonna 1953 syntyneet Luokka:Vuonna 2016 kuolleet
Sándor Borós

Sándor Borós (s. 7. toukokuuta 1949 Budapest) on unkarilainen keihäänheittäjä. Borós sijoittui Montréalin 1976 olympialaisten keihäänheiton karsinnassa 19:nneksi tuloksella 77,60 m eikä päässyt loppukilpailuun.Kluge, s. 473 Prahan EM-kilpailuissa 1978 hän sijoittui loppukilpailussa kymmenenneksi tuloksella 78,78 m.Siukonen & Ahola, s. 137 == Lähteet == * * === Viitteet === Luokka:Unkarilaiset keihäänheittäjät Luokka:Vuonna 1949 syntyneet Luokka:Elävät henkilöt
Lev L. Spiro

Lev L. Spiro on yhdysvaltalainen elokuvaohjaaja. Hän ohjasi Disneyn tuottaman elokuvan Minutemen. Hän on ohjannut myös monia televisiosarjoja. == Aiheesta muualla == * * Luokka:Yhdysvaltalaiset elokuvaohjaajat Luokka:Syntymävuosi puuttuu Luokka:Elävät henkilöt
József Csík

József Csík (1. tammikuuta 1946 – 4. lokakuuta 2023) oli unkarilainen keihäänheittäjä.Olympedia Csík sijoittui Helsingin EM-kilpailuissa 1971 keihäänheitossa kymmenenneksi tuloksella 76,24 m.Siukonen & Ahola, s. 111 Münchenin 1972 olympialaisissa hän oli kahdestoista tuloksella 76,14 m.Kluge, s. 248 == Lähteet == * * * === Viitteet === Luokka:Unkarilaiset keihäänheittäjät Luokka:Vuonna 1946 syntyneet Luokka:Vuonna 2023 kuolleet
I Hear Black

I Hear Black on thrash metal -yhtye Overkillin seitsemäs studioalbumi. Se julkaistiin 9. maaliskuuta 1993. I Hear Black on ensimmäinen Atlantic Recordsin julkaisema Overkill-albumi. ==Kappaleet== # # # # # # # # # # # Japanin bonuskappale: # * Killogy ==Kokoonpano== *Bobby "Blitz" Ellsworth – laulu *D.D. Verni – basso *Merritt Gant – kitara *Rob Cannavino – kitara *Tim Mallare – rummut ==Lähteet== * Luokka:Overkillin albumit Luokka:Vuoden 1993 albumit
013

013 on suomalainen punkyhtye, joka perustettiin Pukkilassa vuonna 1979. Yhtyeen debyyttialbumi on vuonna 1983 julkaistu Takaisin todellisuuteen. Levyllä soittivat Ismo, Epe, Jolla ja Kräki. Vuoden 1983 lopussa Ismon ja Epen lähdettyä yhtyeestä heidät korvasi laulaja-kitaristi Kligge, joka on myöhemmin vaikuttanut yhtyeessä Maho Neitsyt. Tällä kokoonpanolla yhtye soitti vielä vuoden 1985 alkuun. Yhtyeen aktivoiduttua uudelleen vuonna 2011 korvaaviksi jäseniksi tulivat Pörri ja Miigo. Uusin minialbumi on Armoa vuodelta 2012. == Julkaisut == === Albumit === * (uudelleenjulkaistu 1996, 2005 ja 2014) *Armoa (F77's, 2012) === Kokoelmilla === *Propaganda EP (1981, kappaleella "Eteen") *Russian Bombs Finland (1982, 3 kappaletta) *Finnish Spunk / Hard Beat (1984, kappaleella Takaisin Todellisuuteen) == Kokoonpano == *Kligge (laulu, kitara) *Ilpo "Kräki" Kotilainen (rummut) * Miigo (basso) * Pörri (laulu) === 1979–1985 === * Ismo Ala-Sippola (laulu, kitara) * Arto "Epe" Helenius (kitara) * Harri "Jolla" Ala-Sippola (basso) * Ilpo "Kräki" Kotilainen (rummut) * Kligge (laulu, kitara, 1984) == Lähteet == * 013 Finnmusic.netin tietokannassa * #, 013
Högvalla seminarium

Högvalla seminarium i huslig ekonomi och husmodersskola oli Porvoon maalaiskunnan Hinthaaran kylässä toiminut ruotsinkielinen emäntäkoulu, jonka toiminta lopetettiin 2000-luvun alussa. Koulun perusti Fanny Sundström Karjaalle 1908. Tulipalo ja sisällissota keskeyttivät koulun toiminnan, mutta pian perustettiin osakeyhtiö, joka jatkoi koulun toimintaa 1918,Elsa Bonsdorffs och Runa Melanders fond, Medborgarbladet s. 17 (vanhentunut linkki) Koulun toiminta siirtyi 1927 Boen kartanoon Hinthaaraan. Koulu yhdistettiin Folkhälsanin toimintaan 1996. Sen opettajankoulutusosasto lakkautettiin 1998, opettajankoulutustehtävät siirtyivät Åbo Akademin kasvatustieteiden tiedekunnan tehtäviksi,Finlex ja koko koulu lakkautettiin muutaman vuoden kuluttua 2000-luvun alussa. Boen kartano siirtyi yksityiseen omistukseen 2002, ja se toimii nykyisin hevosurheilukeskuksena. Johtajana toimi vuosina 1918–1950 Elsa Bonsdorff (1883–1973)Pörssitieto: Högvalla Ab. ja hänen jälkeensä 1950–1961 Runa Melander. Oppilaitoksen viimeinen rehtori oli Margareta Illman. Koulun opettajia on ollut muun muassa Bjarne Kallis 1969. Seminaarin opettaja Runa Melander toi Ruotsista Suomeen muun muassa Lucian päivän vieton jo 1919, samoin hän toi piparkakkutalon, joka esiteltiin ensi kerran Lucian päivänä 1919 Helsingin kasvatusopillisessa talouskoulussa.Julens festligheter, Porvoo.fi luettu 1.12.2008Piparkakkutalo luettu 1.12.2008 Folkhälsan on koonnut ja arkistoinut seminaarin leivontaperinteitä Matkulturer-toiminnan yhteydessä. Reseptejä on julkaistu teoksessa Högvalla Bakverk.FolkhälsanHögvalla Bakverk, Folkhälsan, 2006, ISBN 952-5641-02-3 ==Lähteet== ==Aiheesta muualla== *För Högvalla en skål, Laulu Högvalla seminariumin perustamisen muistoksi Luokka:Porvoon oppilaitokset
Audrina Patridge

Audrina Cathleen Patridge (s. 9. toukokuuta 1985) on yhdysvaltalainen televisioesiintyjä, näyttelijä ja malli. Hän tuli tunnetuksi MTV:llä esitetystä tv-sarjasta The Hills. Hän on osallistunut myös yhdysvaltalaiseen Dancing with the Stars -ohjelmaan, jossa sijoittui seitsemänneksi. Audrina perheineen sai myös MTV:lle oman sarjan nimeltä Audrina. Hänen perheeseensä kuuluvat vanhemmat Lynn Patridge (o.s. Clelland) ja Mark Patridge sekä sisarukset Casey Loza (o.s. Patridge), Marky Patridge ja Samanta Patridge. The Hills -sarjan jälkeen Patridge on esiintynyt muun muassa elokuvissa Honey 2 ja Scary Movie 5, sekä toiminut eri mallitoimistojen keulakuvana. ==Ura== Patridge on syntynyt Los Angelesissä, Kaliforniassa. Hän oli mukana tositelevisiosarjassa The Hills vuosina 2006–2010, jonka jälkeen hän on näytellyt muutamissa elokuvissa ja tv-sarjoissa. Patridge sai myös oman spin- off-sarjan nimeltä Audrina, jossa seurattiin hänen perheensä elämää The Hillsin jälkeen. Patridge on työskennellyt Quixote Studiolle and Epic Recordsille. Hän on ollut myös mukana Yhdysvaltain Tanssii tähtien kanssa -sarjassa. Hänen parinaan oli tanssija Tony Dovolani. Pari tippui kisasta kuudentena. ==Yksityiselämä== The Hills -sarjan aikana Patridge oli pitkään on/off-suhteessa sarjassa esiintyneen Justin Brescian kanssa. Parin suhde oli yksi sarjan keskipisteistä. Patridgen ja Brescian erottua Patridge alkoi seurustelemaan vuonna 2008 Corey Bohanin kanssa. Heidän suhdettaan seurattiin Audrina-sarjassa. Marraskuussa 2015 Patridge ja Bohan ilmoittivat menneensä kihloihin. 18\. joulukuuta 2015 pari ilmoitti odottavansa tyttövauvaa. == Filmografia == === Elokuvat === Vuosi Elokuva Rooli 2009 Into the Blue 2: The Reef Kelsey 2009 Sorority Row Megan Blaire 2011 Take Me Home Tonight Audrina 2011 Honey 2 Tuomari 2013 Scary Movie 5 Christian Greyn orja === Televisiosarjat === Vuosi Televisiosarja Rooli 2008 MADtv 2011 Dream Maker Tracy James === Omana itsenään televisiossa === Vuosi Televisiosarja 2006–2010 The Hills 2008 Do Not Disturb 2009 Family Guy 2010 Dancing with the Stars 2011 Audrina 2012 Celebrity Ghost Stories == Lähteet == Luokka:Yhdysvaltalaiset julkisuuden henkilöt Luokka:Vuonna 1985 syntyneet Luokka:Elävät henkilöt
Jyväskeskus

Jyväskeskus on kauppakeskus Jyväskylän keskustassa. Arkkitehti Olavi Norosen suunnittelema Jyväskeskus avattiin vuonna 1993, Jaakko Tähtisen alun perin Yhdyspankin liike- ja asuintaloksi piirtämä seitsenkerroksinen osa on vuodelta 1955. Kauppakeskuksessa on vuosittain noin 4 miljoonaa kävijää. Jyväskeskuksen vaikutusalueeseen kuuluu 141 700 ihmistä.http://www.jyvaskeskus.fi/modules/system/stdreq.aspx?P=590&VID;=default&SID;=408163676741436&S;=0&C;=28467 Kiinteistössä on yhteensä 21 liiketilaa, yhteispinta-alaltaan 12 000 m². Kiinteistössä on seitsemän kerrosta, joista kolme ensimmäistä on kauppakeskuskäytössä. Tiloiltaan ja liikemäärältään Jyväskeskus on Jyväskylän keskustan kolmanneksi suurin kauppakeskus Torikeskuksen ja Forum Jyväskylän jälkeen. Jyväskeskuksessa järjestetään vuosittain useita yleisötilaisuuksia, kuten poliitikkojen, yritysten, oppilaitosten ja yhdistysten esittäytymisiä. Kauppakeskuksen pääsisäänkäynti on aivan Jyväskylän ydinkeskustaksi mielletyssä Kauppakadun ja Asemakadun risteyksessä – joka tunnetaan myös kompassi-nimellä – joten kauppakeskus ja sen edusta ovat suosittuja oleskelupaikkoja jyväskyläläisten, ja etenkin paikallisten nuorten, keskuudessa. Jyväskeskuksen niin sanottuja ankkuriyrityksiä ovat Finnkinon elokuvateatteri Fantasia, Lelukauppa Partanen, Fantasiapelit ja McDonald’s. ==Jyväskeskuksen liikkeet== Jyväskeskuksen liikkeet kerroksittain Jyväskeskuksen liikkeet kerroksittain 1 * Lelukauppa Partanen * McDonald’s *NewYorker * Gift Boutique * RC Jyväskylä 2 * UNIK hairdressing by K.E.H.R * NewYorker * Bodymaja 3 * Avete Oy / Convention Bureau * Comida Communication Oy * Eventizer Oy * Finnkino Fantasia -elokuvakeskus * Fantasiapelit * Jyväskylän Kolmoset Oy * Kauppakeskustoimisto: Jyväskeskus / Forum * Kiinteistömanagement KMT Tuikka Oy * Mainostoimisto I & E * Midinvest Management Oy * Pretax Plan Oy * Tradehouse Mikia Finland Oy 4 * Erikoishammasteknikko A. Koskela * JPM Info Oy * Jyväskeskuksen Hammashuolto * Medita Communication Oy * Wall Street Financial Service 5 * Competest Oy, Jutacon Oy, Fondia Oy 6 * Jyväskylän Elävä Kaupunkikeskusta ry * Psykologi Vallin Eija-Leena * Suomen Markkinaidea Oy * Urheiluhieroja Jussi Paananen 7 *PricewaterhouseCoopers Oy * Suomen Markkinamittaus Oy == Lähteet == == Aiheesta muualla == * Jyväskeskuksen kotisivut * Jyväskeskuksen yritykset toimialoittain Luokka:Jyväskylän kauppa- ja ostoskeskukset Luokka:Keskusta (Jyväskylä)
Puhallusmuovaus

Puhallusmuovaus on valmistusmenetelmä, joka on tarkoitettu onttojen, ohutseinämäisten kestomuovituotteiden tekoon. Esimerkiksi kanisterit, pullot ja työkalulaatikot. Puhallusmuovauksessa sula muovi pakotetaan haluttuun muottiin.VALMISTUSTEKNIIKKA 487, ISBN 951-672-205-9 ==Lähteet== Luokka:Muovit Luokka:Valmistustekniikka
John de Robeck

1\. Baronetti Sir John Michael de Robeck (10. kesäkuuta 1862 Naas, Irlanti – 20. tammikuuta 1928 Lontoo, Englanti) oli Britannian kuninkaallisen laivaston laivastoamiraali, joka komensi liittoutuneiden Dardanellien laivasto-osastoa. Robeckin syntyi ruotsalais-suomalaisen aatelissuku Fockin sukuhaaraan de Robeck, jonka koti oli ollut pitkään Irlannissa. Hän liittyi kadetiksi laivastoon 1875. Aliluutnantiksi hän yleni 1882. Hänen ensimmäinen komentajuutensa oli laivalla Wildfire for Haughty vuonna 1897.Royal Navy Flag Officers 1904-1945 == Dardanellit == Ensimmäinen maailmansota syttyi elokuussa 1914. Robeck oli ylennyt kontra-amiraaliksi kolme vuotta aiemmin. Hänen ensimmäinen sota-ajan komentajuutensa oli 9. risteilijäosasto, mutta helmikuussa 1915 seurasi itäisen Välimeren osaston varakomentajuus amiraali Sackville Cardenin alaisena. Osastoon kuului 16 brittiläistä ja ranskalaista sota-alusta. Sen tarkoitus oli tuhota turkkilaisten linnoitukset Dardanellien salmella ja edetä Konstantinopoliin ja näin pakottaa Turkki pois sodasta. First World War.com Who's Who: Sir John de Robeck Cardenin hermot pettivät heti alkuunsa ja komento siirtyi Robeckille. Alkuun operaatio sujui hyvin, laivat moukaroivat linnakkeita ja miinanraivaajat purkivat alueelle laskettuja miinoja. Yllättäen 18. maaliskuuta 1915 turkkilaisten miinoitus upotti kolme ja lisäksi vaurioitti kahta sota-alusta. Kun kenraali Ian Hamiltonin johtamat maihinnousujoukot saapuivat ja aloittivat Gallipolin taistelun, tappioita kärsinyt Robeck ojensi vastuun Dardanellien valloittamisesta innokkaasti maavoimille, huolimatta mm. meriministeri Winston Churchillin vastarinnasta. Ajan kuluessa taistelu päättyi veriseen tappioon. Robeckin päätöksen on arvosteltu vaikuttaneen merkittävästi koko operaation lopputulokseen. First World War.com: The Attempt on the Dardanelles Narrows Robeck kunnostautui kuitenkin joukkojen vetäytyessä Gallipolista vuoden 1915 lopulla. Vara- amiraaliksi ylennetty Robeck toimi 2. taisteluosaston johtajana sodan loppuun asti. Hänet ylennettiin amiraaliksi vuonna 1925. Robeck kuoli kolme vuotta myöhemmin sydänkohtaukseen Lontoossa. == Lähteet == Luokka:Brittiläiset amiraalit Luokka:Baronetit Luokka:Vuonna 1862 syntyneet Luokka:Vuonna 1928 kuolleet
Australian Ice Hockey League

Australian Ice Hockey League eli AIHL on Australian korkein sarjataso jääkiekossa. Se toimii Australian jääkiekkoliiton alaisuudessa. AIHL on puoliammattilaisliiga. ==Joukkueet== Päivitetty kaudelle 2023 Joukkuet Kaupunki Kotihalli Adelaide Adrenaline Adelaide Ice ArenA Brisbane Lightning Brisbane Iceworld Olympic Ice Rink - Boondall CBR Brave Canberra Phillip Ice Skating & Swimming Centre Central Coast Rhinos Erina Erina Ice Arena Melbourne Ice Melbourne O'Brien Group Arena Melbourne Mustangs Melbourne O'Brien Group Arena Newcastle North Stars Newcastle Hunter Ice Skating Stadium Perth Thunder Perth Perth Ice Arena Sydney Bears Sydney Macquarie Ice Rink Sydney Ice Dogs Sydney Macquarie Ice Rink Lähde: EliteProspectshttps://www.eliteprospects.com/league/aihl Viitattu 25.3.2023. ==Mestarit== *2000: Adelaide Avalanche *2001: Adelaide Avalanche *2002: Sydney Bears *2003: Newcastle North Stars *2004: Sydney Ice Dogs *2005: Newcastle North Stars *2006: Newcastle North Stars *2007: Sydney Bears *2008: Newcastle North Stars *2009: Adelaide Adrenaline *2010: Melbourne Ice *2011: Melbourne Ice *2012: Melbourne Ice *2013: Sydney Ice Dogs *2014: Melbourne Mustangs *2015: Newcastle *2016: Newcastle *2017: Melbourne Ice *2018: Canberra Brave *2019: Sydney Bears *2020: Ei pelattu *2021: Ei pelattu *2022: Canberra Brave *2023: Melbourne Mustangs *2024: Canberra Brave * ==Lähteet== *AIHL official site *Ice Hockey Australia *2008 AIHL Rosters *NHL.com article on Australian hockey *Toronto Star article about AIHL player experiences === Viitteet === Luokka:Jääkiekkosarjat Luokka:Australian jääkiekko
Asia League Ice Hockey

Asia League Ice Hockey eli ALIH on jääkiekon ammattilaisliiga, joka toimii Itä-Aasiassa. Liigaan kuuluu joukkueita Etelä-Koreasta ja Japanista. Kaudella 2022-2023 sarjassa pelaa kuusi joukkuetta. Liigan mestaruuspalkinto on nimeltään Championship Trophy. ==Joukkueet== Joukkue Kaupunki Kotiareena Perustettu Liittynyt ALIH:iin Anyang Halla Anyang Anyang Ice Arena 1994 2003 Nikkō Ice Bucks Nikkō, Tochigi Nikkō Kirifuri Ice Arena 1999 2003 East Hokkaido Cranes Kushiro, Hokkaido Kushiro Ice Arena 2019 2019 Red Eagles Hokkaido Tomakomai, Hokkaido Hakucho Arena 1925 2003 Tōhoku Free Blades Hachinohe, Aomori Morioka Ice Arena 2008 2009 Yokohama Grits Jokohama, Kanagawa Shin-Yokohama Skating Center 2022 2022 ==Mestarit== *2021-2022 Ei jaettu *2020-2021 Ei jaettu *2019-2020 PSC Sahalin ja Anyang Halla *2018-2019: PSC Sahalin *2017-2018: Anyang Halla *2016–2017: Anyang Halla *2015-2016: Anyang Halla *2014-2015: Tohoku Free Blades *2013–2014: Nippon Paper Cranes *2012–2013: Tohoku Free Blades *2011–2012: Oji Eagles *2010–2011: Tōhoku Free Blades ja Anyang Halla *2009–2010: Anyang Halla *2008–2009: Nippon Paper Cranes *2007–2008: Oji Eagles *2006–2007: Nippon Paper Cranes *2005–2006: Kokudo Tokio *2004–2005: Kokudo Tokio *2003–2004: Nippon Paper Cranes Kaudella 2010-2011 sarjan finaalit jäivät pelaamatta Sendain maanjäristyksen ja siitä seuranneen tsunamin aiheuttaneen luonnonkatastrofin johdosta. Sen vuoksi sarjan voitto jaettiin finaaleihin välieristä selvinneiden Tōhoku Free Bladesin ja Anyang Hallan kesken. Kaudella 2019-2020 finaalit jätettiin pelaamatta koronaviruspandemian takia. Mestaruuden jakoivat PSC Sahalin ja Anyang Halla. Kaksi seuraavaa kautta jätettiin kokonaan pelaamatta koronapandemian takia eikä mestaruutta ratkaistu. ==Lähteet== *Asia League Ice Hockey - Official site *Japan Ice Hockey Federation *Chinese Ice Hockey association *Korea Ice Hockey association *Offical homepage for Anyang Halla, English/Korean ===Viitteet=== Luokka:Jääkiekkosarjat
Kiipijät

Kiipijät (Climacteris) on australiankiipijöiden heimoon kuuluva lintusuku. == Lajit == * Eukalyptuskiipijä (Climacteris picumnus) * Nokikiipijä (Climacteris melanurus) * Punakulmakiipijä (Climacteris erythrops) * Punavatsakiipijä (Climacteris rufus) * Savannikiipijä (Climacteris affinis) ==Lähteet== == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Australiankiipijät
Sademetsäkiipijät

Sademetsäkiipijät (Cormobates) on australiankiipijöiden heimoon kuuluva lintusuku, johon kuuluu kaksi lajia: * Papuankiipijä (Cormobates placens) * Sademetsäkiipijä (Cormobates leucophaea) ==Lähteet== == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Australiankiipijät
Penicillium roqueforti

Penicillium roqueforti on home, joka esiintyy luonnonvaraisena maaperässä ja hajoavassa orgaanisessa aineksessa. Home on aerobinen, se lisääntyy sekä suvuttomasti, että suvullisestihttps://www.ncbi.nlm.nih.gov/pmc/articles/PMC4001442/ ja se pystyy hyödyntämään monenlaisia hiilihydraatti- ja typpilähteitä. Penicillium roquefortia käytetään useiden eri juustolaatujen, muiden muassa roquefortin ja stiltonin valmistuksessa, joissa se muodostaa niille tyypillisen vihertävän siniharmaan homekasvuston. Sen avulla valmistetaan myös muun muassa antibiootteja, polysakkarideja ja entsyymejä. ==Sienimyrkyt== Penicillium roqueforti tuottaa sienimyrkkyjä, muun muassa roquefortiinia, joka estää joidenkin bakteereiden kasvua.Molecular Requirements for Inhibition of Cytochrome P450 Activities by Roquefortine Näillä myrkyillä ei ole todettu olevan vaikutusta ihmiseen edes teollisen juustonvalmistuksen aiheuttamassa jatkuvassa altistuksessa.Penicillium roqueforti final risk assessment ==Historia== Ihminen on käyttänyt Penicillium roquefortia hyväkseen juustonvalmistuksessa jo ainakin kahden tuhannen vuoden ajan. == Lähteet == Luokka:Kotelosienet
Auringon kulkureitti

Auringon kulkureitti on se reitti, jota pitkin Aurinko kulkee taivaalla Maasta katsottuna. Reitin kulku riippuu leveysasteesta ja vuodenajasta, ja Auringon sijainti reitillä vuorokaudenajasta. Reitin lakipisteessä Aurinko on keskipäivällä. Kesällä reitin lakipiste on korkeimmillaan ja talvella talvipäivänseisauksena 47 astetta kesäpäivänseisausta matalammalla, sillä kääntöpiirien välinen etäisyys on 47 astetta. Auringon korkeus kesäpäivänseisauksena, jolloin Auringon zeniitti on 23,5 astetta pohjoista leveyttä, voidaan laskea leveyspiirin avulla: 90 asteesta eli suorasta kulmasta vähennetään leveyspiirin mukainen asteluku, joka on Helsingin tapauksessa noin 60 astetta pohjoista leveyttä, ja tulokseen lisätään kesäpäivänseisauksen zeniittiaseman mukainen 23,5 astetta. Kesäpäivänseisauksena Aurinko paistaa Helsingissä siis noin 53,5 asteen korkeudelta (90-60+23,5=53,5). Esimerkiksi New York (noin 40,5 astetta pohjoista leveyttä) sijaitsee 19,5 astetta Helsinkiä etelämpänä, ja siten kesäpäivänseisauksena Aurinko paistaa siellä korkeammalta, noin 73 asteen korkeudelta. Auringon kulkureitti Helsingissä Ajankohta 21. tam 20. hel 20. maa 20. huh 21. tou 21. kes 21. hei 22. elo 22. syy 21. lok 21. marr 21. jou Auringon kulma likimäärin 10° 19° 30° 42° 50° 53,5° 50° 42° 30° 19° 10° 6,5° Lähde: University of Oregon, Solar Radiation Monitoring Laboratoryhttp://solardat.uoregon.edu/SunChartProgram.html Auringon kulkureitti New Yorkissa Ajankohta 21. tam 20. hel 20. maa 20. huh 21. tou 21. kes 21. hei 22. elo 22. syy 21. lok 21. marr 21. jou Auringon kulma likimäärin 29° 38° 49° 61° 69,5° 73° 69,5° 61° 49° 38° 29° 26° Lähde: University of Oregon, Solar Radiation Monitoring Laboratory ==Sovellukset== Auringon kulkureittiä sovelletaan aurinkokennojen ja aurinkokeräinten asentamiseksi optimaaliseen kulmaan suhteessa Auringon kulmaan eri vuodenaikoina, jotta energiansaanti per pinta-ala voitaisiin maksimoida vuoden aikana. Myös Auringon kulkureittiä hyödynnetään arkkitehtuurissa rakennusten sijoittamiseksi ilmansuuntien mukaisesti ja hallitsemalla rakennuksen sisätilojen valoisuutta luonnonvalon avulla sekä lämpöenergian sisätilaan pääsyn estämiseksi passiivisin keinoin erilaisilla rakenteilla. Arkkitehtuuriin on syntynyt aurinkoarkkitehtuurin koulukunta. ==Lähteet== == Aiheesta muualla == * https://www.suncalc.org - Sijainnin perusteella näyttää Auringon kulkureitin eri parametrien arvoja * suncalc.net − Näyttää auringon suunnan. Luokka:Aurinko
Chris Mead

Christopher John (Chris) Mead (1. toukokuuta 1940 Hove, Sussex–16. tammikuuta 2003) oli englantilainen lintutieteilijä ja kirjailija. Chris Meadin isä oli kauppias. Hän opiskeli Aldenham Schoolissa, Hertfordshiressä ja matematiikkaa Peterhousessa Cambridgessa, mutta ei koskaan valmistunut, koska halusi omistaa elämänsä linnuille, jazzille ja bridgelle. Hän avioitui Verityn kanssa 1965 ja heille syntyi kolme tytärtä: Vanella, Harriet ja Miranda. Mead toimi British Trust fot Ornithology (BTO) järjestössä yli 40 vuotta, vuodesta 1961 kuolemaansa saakka. Valtaosan ajasta, 33 vuotta, hän työskenteli BTO:n rengastusyksikössä. Mead rengasti elämänsä aikana yli 400 000 lintua noin 350 lintulajista kahdeksassatoista maassa. Hän oli BTO:n alaisen Britannian kansallisen rengastustoimiston johtaja. Vuonna 2002 Mead laski, että eräs pikkuliitäjä (Puffinus puffinus), joka rengastettiin aikuisena lintuna vuonna 1957 Bardsey Islandilla Walesissa, ja pyydystettiin uudelleen heinäkuussa 2002 samalla paikalla, oli todennäköisesti lentänyt noin kahdeksan miljoonaa kilometriä elämänsä aikana. Sama lintu tavattiin samassa paikassa vielä vuonna 2003 ja 2004. BTO:n satakielitutkimuksen rahoitusta varten Mead suunnitteli CD-levyn, jolla oli runoja ja satakielen laulua, mukana useita historiallisia äänitteitä. Levy nimi on Nightingales: A Celebration. Levyn mukana seuraa Richard Mabeyn kirjoittama kirja. 1995 Mead sairastui ja joutui jäämään "eläkkeelle". Hän kuitenkin jatkoi toimintaansa BTO:ssa ja ryhtyi BTO:n mediakonsultiksi, esiintyen usein radiossa ja lehdissä. Mead palkittiin Britannian kaikilla kolmella arvokkaimmalla lintutieteen mitalilla: * British Ornithologists' Union Union Medal (1996) * BTO Bernard Tucker Medal (1997) * Royal Society for the Protection of Birds RSPB Medal (1999); ansioista lintujensuojelussa ja maalaismaiseman säilyttämisestä. Meadin kuoleman jälkeen annettiin BTO:n kirjastolle uusi nimi hänen kunniakseen: The Chris Mead Library. Meadin muistotilaisuus järjestettiin BTO:n päämajassa The Nunneryssa 5. toukokuuta 2003. BBC Radio 4 lähetti erikoisohjelman hänen kunniakseen 12. toukokuuta 2003. == Teoksia == *Bird Ringing (1974) *The Atlas of Breeding Birds of Britain and Ireland (1976) (avustaja) *Hertfordshire breeding bird atlas (1982) *Bird Migration (1983) ISBN 0600363619 *Robins (1984) ISBN 0905483367 *Owls (1987) ISBN 0905483596 *The EBCC Atlas of European Breeding Birds, T & A D Poyser, 1997 ISBN 0-85661-091-7 (avustaja) *The State of the Nations' Birds (2000) *Migration Atlas: Movements of the Birds of Britain and Ireland (2002) (avustaja) == Lähteet == * Telegraph (muistokirjoitus) Luokka:Brittiläiset ornitologit Luokka:Vuonna 1940 syntyneet Luokka:Vuonna 2003 kuolleet